62019TO0031_INF
Διάταξη του Γενικού Δικαστηρίου (όγδοο τμήμα) της 26ης Μαρτίου 2020 – AF κατά FRA
(Υπόθεση T-31/19)
«Προσφυγή ακυρώσεως και αγωγή αποζημιώσεως – Υπαλληλική υπόθεση – Έκτακτοι υπάλληλο – Σύμβαση αορίστου χρόνου – Καθήκοντα διοικητικού υπαλλήλου ως σύμβουλος πολιτικής βαθμού AD 12 – Κατάταξη σε τύπο θέσης “διοικητικού υπαλλήλου” – Κανονισμός υπηρεσιακής κατάστασης του 2014 – Μη ύπαρξη προσδοκίας ανακατάταξης στον ανώτερο βαθμό – Περίοδος ανακατατάξεων 2017 – Ο προσφεύγων-ενάγων δεν έγινε δεκτός προς ανακατάταξη στον βαθμό AD 13 – Προσφυγή-αγωγή προδήλως στερούμενη νομικού ερείσματος»
1.
Ένδικη διαδικασία – Απόφαση υπό τη μορφή αιτιολογημένης διατάξεως – Προϋποθέσεις – Προσφυγή προδήλως απαράδεκτη ή προδήλως στερούμενη νομικής βάσεως – Περιεχόμενο
(Κανονισμός Διαδικασίας του Γενικού Δικαστηρίου, άρθρο 126)
(βλ. σκέψεις 17-19)
2.
Υπάλληλοι – Οργάνωση των υπηρεσιών – Υπηρεσιακή τοποθέτηση των υπαλλήλων – Αποκατάσταση – Τήρηση του κανόνα περί αντιστοιχίας μεταξύ βαθμού και θέσης – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρο 7 § 1)
(βλ. σκέψεις 22, 23)
3.
Υπαλληλικές προσφυγές – Προηγούμενη διοικητική ένσταση – Απόφαση κατατάξεως υπαλλήλου σε τύπο θέσεως που προβλέφθηκε από τον κανονισμό 1023/2013 – Ένσταση κατά της μη εγγραφής του ενδιαφερομένου στον κατάλογο των προαγώγιμων στον ανώτερο βαθμό υπαλλήλων με την οποία αποκαλύφθηκε για πρώτη φορά η κατάταξή του σε τύπο θέσης διοικητικού υπαλλήλου – Παραδεκτό
(Άρθρο 336 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1, και παράρτημα XIII, άρθρο 30 § 2· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψεις 28-30, 74, 75)
4.
Υπαλληλικές προσφυγές – Προσφυγή βάλλουσα κατά της αποφάσεως περί απορρίψεως της διοικητικής ενστάσεως – Αποτέλεσμα – Υποβολή της προσβαλλόμενης πράξεως στην κρίση του δικαστή – Εξαίρεση – Απόφαση μη έχουσα επιβεβαιωτικό χαρακτήρα
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 32-35)
5.
Υπάλληλοι – Σταδιοδρομία – Θέσπιση μεταβατικών κανόνων που διέπουν τη μετάβαση από το παλαιό στο νέο σύστημα σταδιοδρομιών των υπαλλήλων – Κανόνες περί κατατάξεως σε τύπο θέσεως – Κατάταξη των έκτακτων υπαλλήλων με βαθμό AD 11 σε τύπο θέσης διοικητικού υπαλλήλου ή προϊστάμενου τμήματος ή ισοδύναμης θέσης – Εξουσία εκτιμήσεως της Διοικήσεως – Όρια – Τήρηση της αρχής της ίσης μεταχειρίσεως
(Κανονισμός Υπηρεσιακής Καταστάσεως των υπαλλήλων, παραρτήματα I, τμήμα A, σημείο 1, και XIII, άρθρο 30 § 2· Καθεστώς που εφαρμόζεται επί του λοιπού προσωπικού, παράρτημα, άρθρο 1· κανονισμός 1023/2013 του Ευρωπαϊκού Κοινοβουλίου και του Συμβουλίου, αιτιολογικές σκέψεις 17 έως 19)
(βλ. σκέψεις 42, 43, 53, 55, 57, 69)
6.
Υπάλληλοι – Σταδιοδρομία – Θέσπιση μεταβατικών κανόνων που διέπουν τη μετάβαση από το παλαιό στο νέο σύστημα σταδιοδρομιών των υπαλλήλων – Κανόνες περί κατατάξεως σε τύπους θέσεως – Κατάταξη των υπαλλήλων με βαθμό AD 9 έως AD 14 στους οποίους έχουν ανατεθεί ειδικές ευθύνες σε τύπο θέσεως προϊστάμενου τμήματος ή ισοδύναμης θέσεως ή συμβούλου ή ισοδύναμης θέσεως – Ευχέρεια της αρμόδιας για τη σύναψη των συμβάσεων πρόσληψης αρχής να επιλέξει αν θα κάνει ή όχι χρήση του εν λόγω εξαιρετικού καθεστώτος
(Κανονισμός Υπηρεσιακής Καταστάσεως των υπαλλήλων, παράρτημα XIII, άρθρο 30 § 3· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψεις 60, 61)
7.
Υπάλληλοι – Καθήκον αρωγής που υπέχει η διοίκηση – Αρχή της χρηστής διοικήσεως – Περιεχόμενο – Συνεκτίμηση των συμφερόντων του υπαλλήλου
(βλ. σκέψεις 68, 70)
8.
Υπάλληλοι – Προαγωγή – Ανακατάταξη – Θέσπιση νέου συστήματος προαγωγών – Μετάβαση από το προϊσχύσαν στο νέο σύστημα – Εξουσία εκτιμήσεως της Διοικήσεως – Όρια – Σεβασμός των κεκτημένων δικαιωμάτων – Παραβίαση της αρχής της προστασίας της δικαιολογημένης εμπιστοσύνης – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρο 45 και παράρτημα XIII, άρθρο 30 § 2· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψεις 73, 81, 85, 86)
9.
Υπαλληλικές προσφυγές – Αίτημα αποζημιώσεως συναρτώμενo προς το αίτημα ακυρώσεως – Απόρριψη του αιτήματος ακυρώσεως συνεπαγόμενη την απόρριψη του αιτήματος αποζημιώσεως
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 91, 92)
10.
Ένδικη διαδικασία – Δικαστικά έξοδα – Έξοδα που προκλήθηκαν χωρίς εύλογη αιτία ή κακοβούλως – Συμπεριφορά θεσμικού οργάνου η οποία συνετέλεσε στη γένεση της διαφοράς
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41· Κανονισμός Υπηρεσιακής Καταστάσεως των υπαλλήλων, άρθρο 25, εδ. 2· Κανονισμός Διαδικασίας του Γενικού Δικαστηρίου, άρθρο 135 § 2)
(βλ. σκέψεις 94-96)
Αντικείμενο
Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του FRA, της 9ης Μαΐου 2018, με την οποία δεν συμπεριελήφθη το όνομα του προσφεύγοντος-ενάγοντος στον κατάλογο των έκτακτων υπαλλήλων που επελέγησαν για ανακατάταξη στον βαθμό AD 13 στο πλαίσιο της περιόδου ανακατατάξεων 2017 και, αφετέρου, την αποκατάσταση της ζημίας την οποία ισχυρίζεται ότι υπέστη ο προσφεύγων-ενάγων λόγω της αποφάσεως αυτής.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή.
2)
Ο Οργανισμός Θεμελιωδών Δικαιωμάτων της Ευρωπαϊκής Ένωσης (FRA) φέρει τα δικαστικά έξοδά του και καταδικάζεται στο ένα τέταρτο των εξόδων στα οποία υποβλήθηκε ο AF.
3)
Ο AF φέρει τα τρία τέταρτα των δικών του δικαστικών εξόδων.